b'\n_START_ARTICLE_\n74. oklepno-mehanizirani bataljon Slovenske vojske\n_START_SECTION_\nZgodovina\n_START_PARAGRAPH_\nBataljon se je razvil iz 1. tankovske \xc4\x8dete Slovenske vojske, ki je bila ustanovljena 1991, takrat kot del Teritorialne obrambe Republike Slovenije. Bataljon je bil ustanovljen leta 1993._NEWLINE_V sklopu reorganizacija Slovenske vojske se je leta 2006 za\xc4\x8dela tudi reorganizacija tega bataljona. Junija 2006 so tako pri\xc4\x8deli konzervirati polovico tankov M55-S, drugo polovico pa so pri\xc4\x8deli jeseni istega leta. Tanki bodo tako postali operativna rezerva, uskladi\xc5\xa1\xc4\x8deni v Voja\xc5\xa1nici Pivka. Tako se bo oklepno-mehanizirani bataljon reorganiziral v 3. motorizirani bataljon, ki bo opremljen s BVP M-80._NEWLINE_Novembra 2006 bo mehanizirani vod za\xc4\x8dasno izvzet iz sestave bataljona in dodeljen 20. motoriziranemu bataljonu, ki pa bo bil nato poslan na Kosovo, v sklopu misije SFOR._NEWLINE_Reorganizacija je bila kon\xc4\x8dana 1. januarja 2008, ko je bil 74. oklepno-mehanizirani bataljon uradno preimenovan v 74. motorizirani bataljon.'